钦定古今图书集成/明伦汇编/闺媛典/第081卷 > 栾国栋妻宋氏
## 钦定古今图书集成/明伦汇编/闺媛典/第081卷 > 栾国栋妻宋氏

按《胶州志》：宋氏，庠生栾国栋妻。癸未春，国栋携老母
避兵海上。正月二十三日，兵伺潮落猝至，跃入他舟。
氏向国栋曰：“我势不能避，义不可辱，当先死。君可扶
姑与子速去。”姑慰之曰：“兵若登我舟，死亦未晚。”氏曰：
“待兵来，恐无死所矣。”乃尽以簪珥等物付姑曰：“姑老，
持此遗兵，可保无害。”语毕，掩面投海死。兵果登舟，国
栋遇害，惟姑以簪珥得免。